Παναθηναϊκός Λεμεσού

Ο **Παναθηναϊκός Λεμεσού** ηταν ένας κυπριακός σύλλογος μπάσκετ με έδρα τη Λεμεσό στην Κύπρο.

## Ιστορία
Ο σύλλογος ιδρύθηκε ως Παγκύπριος Αθλητικός Ομιλος Παναθηναϊκός (Π.Α.Ο.Π.) το 1996 με την μετονομασία του **Έσπερου Λεμεσού** και την οικονομική αργωγή του Παύλου Γιαννακόπουλου και του Παναθηναϊκού. Το 1994 ο Εσπερος είχε ανέβει στην Α' Κατηγορία Κύπρου. Την επόμενη σεζόν 1994-95 στην Α' Κατηγορία με προπονητή τον Δημήτρη Γρίβα, είχε ως δίδυμο ξένων τους Τζον Χάτσον και Τομ Σιούελ.

To 1996-97 ως Παναθηναϊκός ανεβηκε στην Α' Κατηγορία, ενώ παράλληλα δήλωσε συμμετοχή στο Κύπελλο Κόρατς 1997-98. Το 1997-98 ο Παναθηναϊκός με τεχνικό δίδυμο τον Δημήτρη Τηλεμάχου και τον Μιλαν Τόσιτς έκανε μεταγραφες επτά Κυπρίων και δύο Αμερικάνων αθλητών και αγωνίστηκε σε δύο τουρνουά πριν την έναρξη του πρωταθλήματος. Παράλληλα δήλωσε και συμμετοχή στο Κύπελλο Κόρατς (ο Αχιλλέας και οι άλλοι επιλαχόντες δεν είχαν δηλώσει). Επαιξε στην Α' Κατηγορία και κατέλαβε την 5η θέση (ρεκόρ 12-10) με πρωταγωνιστή τον Τζο Τζο Γκαρσία. Την ίδια σεζόν, έπαιξε στο Κύπελλο Κόρατς αλλα αποκλείστηκε στο πρώτο γύρο από τον πανίσχυρο Ερυθρό Αστέρα. 

Την σεζον 1998-99 προπονητής στον σύλλογο ηταν ο Δημήτρης Τηλεμάχου που είχε αποκτήσει τον Αμερικανό Μαρκ Κιγκ, πρώτο σκορερ της προηγούμενης σεζόν στο πρωταθλημα. Την σεζόν 1999-2000, ο Παναθηναϊκός ήταν πρωταγωνιστικός στο πρωτάθλημα και έφτασε στα τελικό του Κυπριακού Κύπελλου, αφού στα προημιτελικά είχε αποκλείσει την ΑΕΛ Λεμεσού μετά απο δυο παρατάσεις και προκρίθηκε στον φάιναλ φορ. Στον τελικό έχασε 67-72 από τον Αχιλλέα Καϊμακλίου. Αθλητες του συλλόγου εκείνη την σεζόν ήταν και οι Μάριος Θρασυβουλίδης, Άγγελος Παπαδημητρίου, Τζο-Τζο Γκαρσία, δίδυμο ξενων τον Τζεφ Μαγιερς και Ροναλντ Ντρέιπερ, αλλά και Μέλβιν Τσίτουμ (που ήρθε ως αντικαταστάτης στη διάρκεια της σεζόν) και προπονητής ο Βασίλης Φραγκιάς. 

Την αγωνιστική περίοδο 2001-2002, οι βασικοί παίκτες του Παναθηναϊκού Λεμεσού, είχαν μετακομίσει στην ΑΕΛ, μαζί και ο πρόεδρος Γιώργος Φραντζής και η ομάδα αποδυναμώθηκε. Τελικά τερμάτισε 11ος και τελευταίος και υποβιβάστηκε. Η σεζόν 2001-2002 ήταν και η τελευταία της ιστορίας του στην Α' Κατηγορία.

## Χρώματα
Τα χρώματα του Έσπερου Λεμεσού ηταν σκούρο κόκκινο και κίτρινο. Το 1996 τα άλλαξε ως Παναθηναϊκός σε πράσινο και λευκό.

## Έδρα
Ο Εσπερος αγωνιζόταν στο κλειστό γυμναστήριο "Ολύμπια" δίπλα από το Τσίρειο στάδιο, γνωστό ως "Τσιγκόθεο". Ο Παναθηναϊκός αγωνίζεται στο κλειστό *Παύλος Γιαννακόπουλος*, 2.500 θέσεων. Εγκαινιάστηκε τον Μάιο του 1998 οταν ο Παύλος Γιαννακόπουλος ταξίδεψε στην Κύπρο και παρέστη στην θεμελίωση του νέου κλειστού γηπέδου που θα χρησίμευε ως έδρα ο συλλογος στα Κάτω Πολεμίδια της Λεμεσού. Ο πρώτος αγώνας ήταν το 1998 ανάμεσα στον Παναθηναϊκό Λεμεσού και τον Παναθηναϊκό που παρουσιάστηκε με όλα του τα αστέρια (Ντίνο Ράτζα, Φραγκίσκος Αλβέρτης, Αντώνης Φώτσης κτλ). Σήμερα το κλειστό Παύλος Γιαννακόπουλος έχει μετονομαστεί σε *Θεμιστόκλειο* και χρησιμοποιείται σαν έδρα από την ομάδα βόλεϊ της Ανόρθωσης Αμμοχώστου που αγωνίζεται στη Λεμεσό και όχι στη Λάρνακα.

## Αξιόλογοι προπονητές
**Εσπερος**
* Δημήτρης Γρίβας

**Παναθηναϊκός **
* Δημήτρης Τηλεμάχου
* Βασίλης Φραγκιάς

## Αξιόλογοι παίκτες
**Εσπερος**
* Δημήτρης Ασπρης
* Χάτσον
* Γκίλμπερτ

**Παναθηναϊκός **
* Μάριος Θρασυβουλίδης
* Άγγελος Παπαδημητρίου 
*  Tζο-Τζο Γκαρσία 
* Γρηγόρης Παντούρης
* Μαρκ Κιγκ
* Τζεφ Μαγιερς 
* Ροναλντ Ντρέιπερ
* Μέλβιν Τσίτουμ 

## Τίτλοι - διακρίσεις

* **[[Κύπελλο Κύπρου (καλαθοσφαίριση ανδρών)|Κύπελλο Κύπρου ]]** 

: Φιναλίστ (1): 1999-2000

* Κύπελλο Κόρατς
: Συμμετοχές (3): 1997-98, 1998-99, 2000-01

## Αναφορές

## Εξωτρεικοί σύνδεσμοι
*PAO PANATHINAIKOS LIMASSOL
*1999-2000  / Παναθηναϊκός Λεμεσού-ΑΕΛ Λεμεσού 94-61 youtube

Κατηγορία:Ιδρύσεις ομάδων καλαθοσφαίρισης το 1996
Κατηγορία:Κυπριακοί σύλλογοι καλαθοσφαίρισης